**Zmluva o dielo - NÁVRH**

uzavretá podľa § 269 ods. 2 a § 536 a nasl. Obchodný zákonník v znení neskorších predpisov na základe výsledku verejného obstarávania postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zmluva“)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

medzi zmluvnými stranami:

Objednávateľ: **Hlavné mesto Slovenskej republiky Bratislava**
Sídlo: Primaciálne námestie č. 1, 814 99 Bratislava
Konajúca osoba: Mgr. Ctibor Košťál, riaditeľ magistrátu, na základe poverenia

IČO: 00 603 481
DIČ : 2020372596
Bankové spojenie: Československá obchodná banka, a.s.
Číslo účtu: 25829413/7500
IBAN: SK37 7500 0000 0000 2582 9413

(ďalej len „objednávateľ“)

a

Zhotoviteľ:
Sídlo:
Konajúca osoba:
IČO:
Bankové spojenie:

Číslo účtu:

IBAN:
Zapísaný v

(ďalej len „zhotoviteľ“)

za nasledovných podmienok:

**Článok I**
**Predmet a účel zmluvy**

1. Zmluvné strany sa dohodli, že predmetom tejto zmluvy je záväzok zhotoviteľa zabezpečiť pre objednávateľa zhotovenie a dodanie diela „INFO kontajner mesta Bratislava“, v zmysle priloženej projektovej dokumentácie (ďalej tiež iba “PD”) , ktorá tvorí prílohu č. 1 tejto zmluvy a pokynov objednávateľa (ďalej tiež len “dielo”) a záväzok objednávateľa dielo prevziať a zaplatiť zhotoviteľovi cenu za jeho zhotovenie a dodanie v zmysle príslušných ustanovení tejto zmluvy. Účelom zmluvy je prostredníctvom diela zabezpečiť informovanie a komunikáciu ohľadne realizácie veľkého projektu objednávateľa s názvom: ,,Nová električková trať v Petržalke, 2. časť Bosákova ulica- Janíkov dvor“, ktorý bude financovaný z prostriedkov Európskej únie prostredníctvom Operačného programu Integrovaná infraštruktúra 2014-2020.
2. Zhotoviteľ sa na základe tejto zmluvy zaväzuje objednávateľovi zhotoviť a dodať dielo - funkčnú zostavu, interiérové vybavenie, exteriérové prezentačné konštrukcie, projekt a realizáciu uzemnenia funkčnej zostavy v zmysle priloženej špecifikácie a projektovej dokumentácie.

**Článok II**
**Technická špecifikácia predmetu zmluvy**

1. Dielo tvoria nasledovné časti:
	1. funkčná zostava: upravený lodný kontajner rozmerov (DxŠxV) 6058x2438x2591mm. V zmysle priloženej projektovej dokumentácie bude mať kontajner upravené interiérové aj exteriérové povrchy, bude vybavený interiérovým vstavaným úložným systémom a bude mať pripravené rozvody elektriny a vybavenie potrebné na pripojenie kontajneru k odbernému miestu elektrickej energie. Podlaha bude riešená protišmykovou úpravou. Po všetkých úpravách si kontajner musí zachovať svoje izolačné vlastnosti a byť schopný naloženia a vyloženia automobilom do 18 ton s hákovým nakladačom.
	2. Interiérové vybavenie: vnútorné mobilné vybavenie kontajnera. Ide o nábytkové prvky do krytého priestoru:
		1. nízky stolík, 3 ks, .......EUR s DPH
		2. vysoký stolík, 1 ks, .......EUR s DPH
		3. interiérová priestorová konštrukcia na prezentačné panely, 1ks, .......EUR s DPH

Kľúčové pre všetky interiérové prvky je použitie montovaného systémového riešenia v zmysle referenčného obrázku v technickej správe, ktorá je súčasťou prílohy č. 1 tejto zmluvy .

* 1. Exteriérové prezentačné konštrukcie:
		1. montovateľné konštrukcie do vonkajšieho priestoru, 3 ks, .......EUR s DPH

Konštrukciu tvorí jednotné systémové riešenie so systémom interiérového vybavenia. Kľúčové pre všetky interiérové prvky je použitie montovaného systémového riešenia v zmysle referenčného obrázku
v technickej správe, ktorá je súčasťou prílohy č. 1 tejto zmluvy.

* 1. Projekt a realizácia projektu uzemnenia funkčnej zostavy: Technický projekt riešenia uzemnenia objektu pre dve možné situácie – spevnený povrch (námestie), osadenie v zeleni. Projekt musí mať podrobnosť realizačnej dokumentácie s jasným popisom riešenia a definovaním jednotlivých prvkov. Na základe projektu bude dodaná úprava/doplnenie funkčnej zostavy pre možnosť jej uzemnenia v oboch prípadoch osadenia.
	2. Označenie diela musí byť v súlade s Manuálom pre informovanie a komunikáciu pre prijímateľov OPII 2014 – 2020 ( ďalej len ,,Manuál“) a jeho prílohou č. 1 Dizajn manuál OPII. Obsah polepov bude v súlade s technickými pravidlami používania loga a grafických prvkov v zmysle Manuálu a jeho prílohy.

**Článok III**
**Miesto a čas plnenia**

1. Zhotoviteľ je povinný dodať dielo na dohodnuté odberné miesto určené objednávateľom: Bazová 8, 821 08 Bratislava – Ružinov. Objednávateľ môže určiť aj iné odberné miesto v rámci  k.ú. Bratislavy, ktoré musí byť vyšpecifikované aspoň 1 deň pred plánovaným dňom dodania podľa bodu 2. tohto článku.
2. Zhotoviteľ je povinný dodať dielo najneskôr do 100 kalendárnych dní, ak objednávateľ neurčí dlhšiu lehotu dodania. O konkrétnom dni a čase dodania diela je zhotoviteľ povinný objednávateľa notifikovať minimálne 2 pracovné dni vopred.

3. Objednávateľ požaduje zabezpečenie kontrolných dní na pravidelnej týždennej báze počnúc dňom účinnosti zmluvy priamo v mieste zhotovovania diela (ak sa strany nedohodnú inak), počas ktorých je zhotoviteľ povinný objednávateľovi preukázať postup prác pri vykonávaní diela a plnenie jeho povinností podľa tejto zmluvy. Objednávateľ je oprávnený počas kontrolných dní a aj mimo nich v priebehu vykonávania diela pokynmi špecifikovať detaily diela (najmä materiály a úpravy) a to z výberu podľa referenčných kusov, ktoré zabezpečí zhotoviteľ.

1. Zmluvné strany sa dohodli, že objednávateľ aj zhotoviteľ môžu priebežne zvolávať kontrolné dni aj mimo stanovených pravidelných kontrol k dôležitým otázkam podľa ich vzájomnej dohody.

**Článok IV**
**Práva a povinnosti zmluvných strán**

1. Objednávateľ je povinný:

1. poskytnúť zhotoviteľovi rozšírené logo Európskej únie pre OPII, t.j. znak EÚ s názvom fondu, z ktorého sú projekty spolufinancované a operačného programu a loga RO t. j. MDV SR (ďalej len „logo“) za účelom jeho aplikácie na jednotlivé prvky diela vo forme a spôsobom určeným objednávateľom a dizajnmanuál jeho použitia v súlade
s Manuálom pre informovanie a komunikáciu pre prijímateľov OPII 2014 – 2020 a jeho prílohy, na základe pokynov objednávateľa. Dizajnmanuál pre použitie loga a vizuál kontajneru budú súčasťou podkladov pre zhotovenie diela,
2. poskytnúť zhotoviteľovi podklady pre zhotovenia diela bez zbytočného odkladu po uzavretí tejto zmluvy,
3. poskytnúť zhotoviteľovi súčinnosť pri plnení predmetu zmluvy zabezpečením kontaktnej osoby pre komunikáciu ohľadom výroby a dodania diela, zabezpečením potrebných personálnych kapacít pri prevzatí diela, konzultovaním v priebehu realizácie diela a aktívnou komunikáciou,
4. odsúhlasiť a prevziať zhotovené dielo od zhotoviteľa ak spĺňa požiadavky podľa tejto zmluvy,
5. zaplatiť cenu za dielo,
6. oznámiť zhotoviteľovi vady diela bez zbytočného odkladu po ich zistení.

2. Zhotoviteľ je povinný:

1. na základe výzvy objednávateľa bez zbytočného odkladu prevziať podklady na zhotovenie diela,
2. zabezpečiť s odbornou starostlivosťou včasné, riadne a kvalitné zhotovenie a dodanie diela podľa požiadavky objednávateľa splnením všetkých požiadaviek stanovených v tejto zmluve a v príslušných všeobecne záväzných právnych predpisoch,
3. zabezpečiť vyhotovenie loga a jeho umiestnenie na jednotlivé prvky diela vo forme, počte a spôsobom podľa dizajnmanuálu pre použitie loga, vizuálu kontajnera a ostatných pokynov objednávateľa,
4. v lehote určenej objednávateľom poskytnúť objednávateľovi akúkoľvek požadovanú súčinnosť, súvisiacu s dielom a/alebo plneniami podľa tejto zmluvy, najmä, avšak nie výlučne, súvisiacu s podávaním žiadosti o nenávratný finančný príspevok z fondov Európskej únie a iných povinností vyplývajúcich z financovania/spolufinancovania z fondov Európskej únie vo vzťahu k riadiacemu orgánu, sprostredkovateľskému orgánu alebo iným oprávneným subjektom.

3. Zhotoviteľ zodpovedá za celé a riadne plnenie tejto zmluvy počas celého trvania zmluvného vzťahu
s objednávateľom a to bez ohľadu na to, či zhotoviteľ využil služby subdodávateľov alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Zhotoviteľa.

4. Zhotoviteľ je povinný dodať predmet zmluvy alebo jeho časť vrátane balenia a doručenia materiálov na vopred určené odberné miesto objednávateľa.

1. Zhotoviteľ sa zaväzuje zhotoviť a dodať objednávateľovi dielo v kvalite, rozsahu, v stanovenej lehote plnenia
a spôsobom dohodnutým v tejto zmluve.
2. Zhotoviteľ je povinný strpieť výkon kontroly/auditu/overovania súvisiaceho s dodávanými službami v rámci predmetu plnenia tejto Zmluvy kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej medzi Ministerstvom dopravy a výstavby Slovenskej republiky ako poskytovateľom nenávratného finančného príspevku a Objednávateľom ako prijímateľom nenávratného finančného príspevku, ktorej predmetom je poskytnutie nenávratného finančného príspevku na realizáciu projektu s názvom: „Nová električková trať v Petržalke, 2. časť Bosákova ulica – Janíkov dvor“ a to oprávnenými osobami, ktorými sú najmä Ministerstvo dopravy a výstavby Slovenskej republiky a ním poverené osoby, Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými všeobecne záväznými právnymi predpismi Slovenskej republiky, a poskytnúť im všetku potrebnú súčinnosť.
3. Zhotoviteľ berie na vedomie, že Dielo podľa tejto Zmluvy by malo byť financované/spolufinancované Objednávateľom z prostriedkov, ktoré Objednávateľovi na tento účel poskytne Európska únia (napr. z fondov Európskej únie), preto súvisiace pojmy uvedené v zmluve sa vykladajú tak, ako je uvedené v príslušných platných právnych predpisoch SR a/alebo EÚ.
4. Zhotoviteľ berie na vedomie a výslovne súhlasí, že všetka dokumentácia vytvorená pri realizácii alebo v súvislosti s realizáciou diela a/alebo súvisiaca s touto Zmluvou bude poskytnutá poskytovateľovi nenávratného finančného príspevku a príslušným orgánom SR a/alebo EÚ a tieto majú právo na použitie údajov z tejto dokumentácie na účely súvisiace so zmluvou o poskytnutí nenávratného finančného príspevku pri zohľadnení autorských práv, priemyselných práv a ochrany osobných údajov zhotoviteľa.
5. Zhotoviteľ je povinný dodržiavať všetky aplikovateľné pracovnoprávne predpisy v oblasti nelegálneho zamestnávania (ďalej len ako „**Pracovnoprávne predpisy**“ v príslušnom gramatickom tvare), predovšetkým zákon č. 311/2001 Z. z. Zákonníka práce v znení neskorších predpisov a zákon č. 82/2005 Z. z. o nelegálnej práci
a nelegálnom zamestnávaní a o zmene a doplnení niektorých zákonov v znení neskorších predpisov.
6. Zhotoviteľ vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy.
7. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
8. V prípade, ak zhotoviteľovi vznikne povinnosť registrácie v zmysle ust. zákona č. 315/2016 Z. z.
o registri partnerov verejného sektora a o zmene a doplnení niektorých zákonov, je ten povinný vznik tejto povinnosti oznámiť písomne objednávateľovi a zároveň zdokladovať splnenie povinnosti registrácie. Povinnosť podľa predchádzajúcej vety platí primerane aj pre všetkých subdodávateľov zhotoviteľa, prostredníctvom ktorých zhotoviteľ zhotovuje Dielo

**Článok V**
**Cena a platobné podmienky**

1. Zmluvné strany sa dohodli, že cena za dielo ako celkový súčet cien jednotlivých častí diela nepresiahne sumu vo výške **................** EUR s DPH.

2. Cena za zhotovenie a dodanie diela a jeho jednotlivých častí je stanovená v prílohe č.2 tejto zmluvy.

3. Cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a je dohodnutá ako cena maximálna.

4. Zmluvné strany sa dohodli, že objednávateľ je povinný uhradiť zhotoviteľovi dohodnutú cenu bezhotovostne na základe faktúry vystavenej vždy po riadnom dodaní jednotlivých častí diela v dohodnutej kvalite, bezchybnom stave a v celom rozsahu. Splatnosť faktúry je **30** kalendárnych dní od jej doručenia objednávateľovi. V prípade, že splatnosť faktúry pripadne na deň pracovného pokoja, bude sa za deň splatnosti považovať najbližší nasledujúci pracovný deň.

5. Zhotoviteľ vystaví a doručí objednávateľovi samostatnú faktúru za každé čiastkové dodanie diela do 5 dní po jeho dodaní objednávateľovi.

6. Faktúry podľa tejto zmluvy musia mať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a musia obsahovať údaje účtovného dokladu podľa zákona č. 431/2002 Z. z.
o účtovníctve v znení neskorších predpisov.

7. V prípade, že faktúra nebude obsahovať náležitosti uvedené v tejto zmluve, je objednávateľ oprávnený vrátiť ju zhotoviteľovi na doplnenie, resp. na jej opravu. V takom prípade sa preruší plynutie lehoty splatnosti a nová lehota splatnosti začne plynúť doručením doplnenej alebo opravenej faktúry objednávateľovi.

**Článok VI**
**Vlastnícke a autorské právo**

1. Vlastnícke právo ku zhotovenému dielu nadobudne objednávateľ v momente jeho prevzatia. O odovzdaní a prevzatí diela spíšu zmluvné strany preberací protokol.

2. Zhotoviteľ sa zaväzuje vysporiadať si vlastnícke práva a autorské práva k predmetu zmluvy so svojimi prípadnými subdodávateľmi podľa zákona č. 185/2015 Z. z. Autorský zákon v znení neskorších predpisov.

1. Ak sa akákoľvek časť diela alebo dokumentácia prislúchajúca k dielu považuje za dielo podľa zákona č. 185/2015 Z. z., Autorský zákon, zhotoviteľ týmto udeľuje objednávateľovi súhlas vyššie uvedenú časť diela a dokumentáciu voľne používať podľa vlastného uváženia a potreby. Objednávateľ je oprávnený ich najmä rozmnožovať, spracovávať a upravovať a voľne ich modifikovať a prispôsobovať podľa vlastnej potreby sám, alebo prostredníctvom tretích osôb. Takáto licencia je udelená bezodplatne ako nevýhradná, na dobu trvania majetkových práv k vyššie uvedenej časti diela alebo dokumentácii, v neobmedzenom územnom a vecnom rozsahu, pričom objednávateľ má právo udeliť tretej osobe sublicenciu alebo postúpiť licenciu bez povinnosti informovať autora/zhotoviteľa o osobe postupníka.

**Článok VII**

**Využitie subdodávateľov**

1. Zhotoviteľ je povinný v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO) najneskôr v čase uzavretia tejto zmluvy uviesť údaje o všetkých známych subdodávateľoch, údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zoznam subdodávateľov tvorí neoddeliteľnú prílohu č. 3 tejto zmluvy.
2. V prípade zmeny subdodávateľa je zhotoviteľ povinný túto zmenu objednávateľovi oznámiť a uviesť o ňom všetky údaje v zmysle článku VII ods. 1 tejto zmluvy. Zmenou subdodávateľa nie je dotknutá zodpovednosť zhotoviteľa za plnenie povinností podľa tejto zmluvy. Zhotoviteľ je oprávnený plniť povinnosti podľa tejto zmluvy alebo jej časť ním navrhnutým novým subdodávateľom, ak ho objednávateľ písomne schváli.
3. V prípade, ak objednávateľ do 7 pracovných dní odo dňa, v ktorom mu zhotoviteľ poskytne všetky údaje
o navrhovanom novom subdodávateľovi podľa článku VII ods. 1 tejto zmluvy, písomne zhotoviteľovi neoznámi, či schvaľuje alebo zamieta návrh nového subdodávateľa, platí, že nového subdodávateľa schválil. Objednávateľ nie je oprávnený subdodávateľa odmietnuť bezdôvodne.

**Článok VIII**

**Sankcie**

1. Ak zhotoviteľ nedodá objednávateľovi dielo alebo jeho časť v termíne podľa tejto zmluvy alebo stanovenom
v objednávke, vznikne objednávateľovi právo na zmluvnú pokutu vo výške 0,5 % z celkovej ceny diela alebo objednávky s dodaním ktorých je zhotoviteľ v omeškaní za každý aj začatý deň omeškania.

2. Sankcie za porušenie povinností zmluvných strán budú predmetom samostatnej penalizačnej faktúry.

3. Zmluvné strany sa dohodli, že objednávateľ je oprávnený od zhotoviteľa popri zmluvnej pokute požadovať aj náhradu škody.

**Článok IX**
**Trvanie zmluvy a jej ukončenie**

1. Zmluva sa uzatvára na dobu určitú, a to do 31.12.2021 alebo do vyčerpania finančných prostriedkov uvedených
v článku VI. ods. 1 tejto zmluvy pred uplynutím doby trvania zmluvy.

2. Zmluvné strany sa dohodli, že zmluva zaniká:

a) uplynutím doby, na ktorú bola dojednaná,

b) písomnou dohodou zmluvných strán,

c)písomnou výpoveďou ktorejkoľvek zmluvnej strany aj bez uvedenia dôvodu v dvojmesačnej výpovednej lehote, ktorá začína plynúť prvým dňom mesiaca nasledujúceho po mesiaci, v ktorom bola doručená výpoveď druhej zmluvnej strane,

d) písomným odstúpením pri podstatnom porušení zmluvných povinností, odstúpenie je účinné dňom doručenia písomného oznámenia o odstúpení druhej zmluvnej strane oprávnenou zmluvnou stranou.

e) odstúpením objednávateľa od zmluvy so zhotoviteľom v prípade, kedy ešte nedošlo k plneniu z tejto zmluvy medzi objednávateľom a zhotoviteľom, a výsledky kontroly RO OPII 2014 - 2020 neumožňujú financovanie/spolufinancovanie ceny za dielo alebo akejkoľvek jeho časti z finančných príspevkov, ktoré na tento účel mala poskytnúť Európska únia objednávateľovi.

1. Zmluvné strany sa dohodli, že podstatným porušením povinností zhotoviteľa je najmä:
2. omeškanie zhotoviteľa s riadnym a včasným zhotovením a dodaním diela alebo jeho časti,
3. vykonávanie diela alebo dodanie diela alebo jeho časti s vadou,
4. neumožnenie objednávateľovi vykonávať kontrolu diela a plnenia povinností zhotoviteľa podľa tejto zmluvy
5. nerešpektovanie pokynov objednávateľa pri vykonávaní diela.

4. V prípade porušenia povinností zhotoviteľa vyplývajúcich z tejto zmluvy je objednávateľ oprávnený požadovať ihneď odstránenie nedostatkov, a to okamžitou nápravou a vyhotovením a dodaním diela alebo jeho časti riadne a včas na stanovené miesto v požadovanej kvalite, najneskôr do troch dní od zistenia nedostatkov.

5. Odstúpením od zmluvy zanikajú všetky práva a povinnosti zmluvných strán okrem nárokov na náhradu škody
a nárokov na zmluvné alebo zákonné sankcie.

**Článok X**
**Záverečné ustanovenia**

1. Zmluvné strany sa dohodli, že pokiaľ v zmluve nie je uvedené inak, písomná komunikácia podľa tejto zmluvy alebo v súvislosti s touto zmluvou sa bude doručovať prednostne elektronicky e-mailom z/na adresu objednávateľa: architekt@bratislava.sk s kópiou emailu zasielanou na adresu: viktor.kasala@bratislava.sk a z/na adresu zhotoviteľa:.................... Písomná komunikácia môže byť realizovaná aj osobne za objednávateľa cez sekretariát Útvaru hlavnej architektky HM SR Bratislava, prípadne poštou alebo kuriérom na adresu Hlavná architektka, Primaciálne námestie 1, 814 99 Bratislava. Písomnosť doručovaná elektronicky sa považuje za doručenú momentom, keď zmluvná strana - odosielateľ obdrží na svoju emailovú adresu, uvedenú v tejto zmluvy, potvrdenie o odoslaní správy na emailovú adresu druhej zmluvnej strany, uvedenú v tejto zmluve. Za deň doručenia písomnosti osobne sa považuje deň prevzatia písomnosti adresátom. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej lehoty na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. Písomnosti týkajúce sa skončenia tejto zmluvy budú doručované výlučne prostredníctvom pošty, kuriéra alebo osobne.

2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.

3. Právne vzťahy medzi zmluvnými stranami sa riadia podmienkami a dojednaniami upravenými v tejto zmluve
a v podmienkach vyhláseného verejného obstarávania, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.

4. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa podľa ustanovenia § 47a ods. 1 zákona č. 40/1964 Zb. Občiansky zákonník v znení neskorších predpisov.

5. Zmeny a doplnenia tejto zmluvy môžu byť vykonané len na základe očíslovaných písomných dodatkov podpísaných zmluvnými stranami. Dodatky sa po podpísaní stávajú neoddeliteľnou súčasťou zmluvy.

6. Zmluva je vyhotovená v šiestich (6) originálnych vyhotoveniach, a to štyri (4) vyhotovenia pre objednávateľa a dve (2) vyhotovenia pre zhotoviteľa.

7. Zmluvné strany vyhlasujú, že zmluvu uzavreli slobodne a vážne, nie v tiesni a za nápadne nevýhodných podmienok a ich zmluvná voľnosť nie je obmedzená. Zmluvné strany si zmluvu prečítali, s jej obsahom sa oboznámili a porozumeli mu, nemajú proti obsahu a forme žiadne námietky a výhrady, a na znak súhlasu ju potvrdzujú vlastnoručnými podpismi.

8. Neoddeliteľnou súčasťou tejto zmluvy sú nasledovné prílohy:

Príloha č. 1: Projektová dokumentácia

Príloha č. 2: Špecifikácia ceny - vysúťažená cenová ponuka

Príloha č. 3 : Zoznam subdodávateľov

V Bratislave dňa .................. V .................... dňa ..................

Za objednávateľa: Za zhotoviteľa:

...................................... ......................................
**Hlavné mesto SR Bratislava**  **obchodné meno**
Mgr. Ctibor Košťál. Riaditeľ magistrátu meno, priezvisko a funkcia osoby oprávnenej konať